Lav et referat af nedenstående tekst:

Tekst:
- Er der en, der kan hjælpe!! Sådan lyder opslaget fra Merete Fuglsang Hansen. Hun og seks andre fra Saltum Sti Gruppen leder efter tre gamle stier, der blev lavet i 80'erne. Det drejer sig om stier fra Saltum Skole, via Nols og videre ud i skoven ud i sommerhusområdet, forklarer hun. - Vi har fundet enkelte stolper med pile på. Men vi vil så gerne have et kort over, hvor de afmærkede stier gik. Stierne, der i dag er forsvundet, kom på tale på en gåtur forleden, men ingen kunne huske, hvor de tre stier gik. - Nu kan jeg se, at der er hul igennem på Facebook, hvor folk har budt ind. Men vi mangler stadig et kort, hvis det findes, siger Merete Fuglsang Hansen. Det er lidt af et detektiv-arbejde, Merete og de andre gruppemedlemmer er i gang med. På de gamle stolper fra ruterne står der Hune Savværk. - Så ringede jeg derned. Ham jeg talte med kunne tydeligt huske, dengang de producerede stolperne, og de ville undersøge, om de kunne finde et gammelt kort. Målet er at få stierne ved Nols forbundet med sti 100 - en hovedsti, der løber parallelt med kysten mellem Blokhus og Kettrup Bjerge ved Sylviavej. - Vi er nogle gode lokale kræfter, der arbejder på det her projekt. Vi stod bag at få lavet Saltum-stien for to år siden, og den er blevet taget supergodt imod. Nu har vi fået blod på tanden, forklarer Merete: - Jeg tror nok, det skal lykkedes. Saltumstien er en naturskøn rute på 6,4 kilometer gennem land og by, skov og dale. Se kortet over den her:

Referat:
En gruppe i Saltum er på jagt efter stier.